Rettelse: I en oprindelig version af denne artikel optrådte flere fejl. Dels skrev vi, at den svenske kirke havde besluttet, at Gud ikke er en mand, men den kønsneutrale formulering er kun en valgmulighed, ikke et krav. Kirken har heller ikke indført 'hen' i stedet for hun og han. Vi beklager fejlene. Red.

Svenskerne har indført det kønsneutrale 'hen' i den svenske ordbog, i børnehaver, i børnebøger, i det talte sprog - og nu kan Gud også være kønsneutral.

Fremover behøver præsten ikke sige det velkendte 'I Faderens og Sønnens og Helligåndens navn', men kan i stedet bruge det kønsneutrale 'I Guds, den treeniges, navn'.